GUERRA-E-PATZ-II-WEB	Non auie amigues; en aqueth viatge entà Moscòu s‟auie desillusionat des dues persones qu‟èren es mès pròches ada era: mademoiselle Bourienne, que damb era ja abantes non podie èster sincera deth tot, ara l‟ère desagradiua e, per diuèrses rasons, s‟aluenhaue cada còp mès d‟era; Julie, qu‟ère en Moscòu e que damb era auie mantengut correspondéncia pendent cinc ans, li resultèc totafèt d‟autú quan auec era escadença de tractar-la personauments.